Tari Indang

Tari Indang, otabâ sè lebbi èkennal kalabân Tari Dindin Badindin, panèka sala sèttong tarian tradisional sè asalla ḍâri Pariaman, Propinsi Sumatera Bârâ'. "Indang" artèna "ghendhâng kènè'." Tarian panèka akadhi Tarian Saman ḍâri Aceh, namong kalabân ghâlimpo' sè langkong alos.

 Sajhârâ 
È masyarakat Pariaman, tari ka'ḍinto segghut èlampa'aghi è bâkto acara Tabuik,Refisrul (2 November 2016). "Upacara Tabuik: Ritual Keagamaan pada Masyarakat Pariaman". Balai Pelestarian Nilai Budaya Sumatera. Vol 2, No 2. namong samangkèn tarian ka'ḍinto segghut èlampa'aghi jhughân è pan-bârâmpan acara laèn akadhi pangambâ'ân tamoy sè moljâ, paresmian para kapala dhisa otabâ paraya'an kabhudhâjâ'an. Tarian Indang panèka èpakalonta sareng Syekh Buharuddin è abad ka-13 ka'angghuy nyebbhârraghi aghâma Islam è Sumatera Bârâ' lèbât jhâlân dhâghâng antara tokang dhâghâng  Arab sareng pasèsèr Tana Minang. Proses panèka jhughân sè aghâbây akulturasi kabhudhâjâ'an Minang kalabân Islam. Tarian ka’ḍinto jhughan ngaghâmbhârragi jhâ’ masyarakat Pariaman andhep asor, salèng ngormat tor atoro’ ḍâ’ papakonna Ghustè Allah.

 Ciri Khusus 

 Kalambhi 
Tokang tari ngangghuy kalambhi tradisional Minang, otabâ bisa jhughân ngangghuy kalambhi tradisional Malaju. Biasana aropa'aghi hèasan cètak, kalambhi sè lorghâ, calana celleng sè lorghâ, bân sarong tradisional Minang.

 Pakakas 
Ghendhâng kènè' (rebana). Nangèng, pakakas panèka ta' patè èghuna’aghi è jhâman samangkèn tor ampon ègantè’è kalabân akopa' tanang ka bhâdhân otabâ ka tana (bhâsa Inḍonèsia: lantai).

 Alat Musik 
Ghendhâng Rapa’i otabâ rebana indang afungsi mènangka pangator tèmpo bân mamarèya kabâḍâ'ân pertunjukan. Tokang tari jhughân èyèrèngi lagu khas Minang sè ajuḍul Dindin Badindin.

 Ropana Lagu 
Èbâbâ panèka ropana lagu Dindin Badindin:

Balari lari bukannyo kijang

Pandan tajamua di muaro

Kami manari basamo samo

Paubek hati dunsanak sadonyo

Ikolah indang oi Sungai Garinggiang

Kami tarikan basamo samo

Sambuiklah salam oi sambah mairiang

Pado dunsanak alek nan tibo

Bamulo indang ka ditarikan

Salam bajawek (ondeh) ganti baganti

Lagu lah indang kami nyanyikan

Supayo sanak (ondeh) basuko hati

Dindin badindin oi dindin badindin

Dindin badindin oi dindin badindin

 Sombher